b"\n_START_ARTICLE_\nAlberto Giustolisi\n_START_SECTION_\nResultats destacats en competici\xc3\xb3\n_START_PARAGRAPH_\nGiustolisi va quanyar quatre Campionats d'It\xc3\xa0lia: a Ferrara el 1952 ex aequo amb Vincenzo Castaldi i Federico Norcia, a San Benedetto del Tronto el 1961, a Napoli el 1964 i a Rovigo el 1966. Jugador d'estil agressiu i brillant, va guanyar tamb\xc3\xa9 nombrosos premis de bellesa en torneigs._NEWLINE_El 1950 fou tercer al torneig de Lucerna rere Euwe i Pilnik. El torneig de Madrid de 1951 va obtenir el premi de bellesa per la seva partida contra Artur Pomar. Al torneig Zonal de Dubl\xc3\xadn del 1957 va estar a punt de classificar-se per a l'Interzonal, per\xc3\xb2 no ho aconsegu\xc3\xad per un descuit (no es present\xc3\xa0 a la continuaci\xc3\xb3 d'una partida ajornada en qu\xc3\xa8 hi tenia posici\xc3\xb3 guanyadora); hi va obtenir, per\xc3\xb2, el premi de bellesa per la seva partida contra Walther._NEWLINE_El 1961-1962 va guanyar el fort Torneo di Capodanno di Reggio Emilia, per davant de dos Grans Mestres. Tamb\xc3\xa9 va guanyar molts campionats de Roma, i per equips, amb l'Accademia Romana Scacchi va v\xc3\xa8ncer al campionat d'It\xc3\xa0lia per equips del 1959. Amb l'equip Dipendenti Comunali va guanyar el campionat per equips del 1962 a Lerici i del 1963 a Imperia.\n_START_SECTION_\nParticipaci\xc3\xb3 en olimp\xc3\xadades\n_START_PARAGRAPH_\nGiustolisi va participar, representant It\xc3\xa0lia, en dues Olimp\xc3\xadades d'escacs, a Dubrovnik 1950 i a Lugano 1968."